Plegadeg
Plegadeg a zo ur gumun eus Breizh e kanton Mourieg e departamant ar Mor-Bihan.

Gerdarzh 
 Eus ple (diwar ar ger latin plebs) ha Kadeg (diwar Cadeuc < Cadoc < Catoc), stumm emdroet Kadog, sant eus Kembre.

Istor

Dispac'h Gall 
 Melestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet da bennlec'h kanton Plegadeg gant c'hwec'h kumun ennañ:Bohal, Megerieg, Plegadeg, Sant-Kongar, Sant-Laorañs-Graeneg ha Sant-Marc'hell; e Bann Roc'h-an-Argoed e oa; dilamet e voe kanton Plegadeg e 1801 gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Plegadeg en Arondisamant Pondi bet krouet e 1800 hag e Kanton Kistreberzh bet miret ha brasaet e 1801.

Brezel-bed kentañ
 48 gwaz eus ar gumun a gollas o buhez abalamour d'ar brezel, d.l.e. 2,93 % eus he foblañs e 1911 
. 
Eil Brezel-bed
 D'ar 16 a viz C'hwevrer 1943 e kouezhas ur c'harr-nij B-17 eus aerlu SUA (United States Army Air Forces) e Plegadeg; lazhet e voe eizh nijour a oa en e vourzh, an daou all a zeuas a-benn da achap.
 D'an 16 a viz Mae 1945 e voe kavet korfoù marv daou zen eus ar gumun, izili eus ar Rezistañs, bet boureviet, lazhet ha mañsonet d'an 13 a viz Gouere 1944 gant al lu alaman e kreñvlec'h Pentevr e Sant-Pêr-Kiberen.
 Meneget eo anv un den ag ar gumun ouzh monumant ar re varv.
Trevadennoù
 Mervel a reas ur waz e Siriae 1922, unan e Brezel Indez-Sina ha pevar all en Aljeria.

Monumantoù ha traoù heverk 
 Chapel Sant Mark.
 Monumant ar re varv.

Douaroniezh

Emdroadur ar boblañs abaoe 1962

Melestradurezh

Tud

Gevelliñ

Liammoù diavaez 

 Plegadeg war lec'hienn Geobreizh

Dave ha notennoù 

Kumunioù ar Mor-Bihan
Kumunioù Bro Wened
Kumunioù bet krouet er Mor-Bihan e 1790
Nijerezioù SUA aet d'ar strad e Breizh e-pad an Eil brezel-bed
Tud lakaet d'ar marv gant al lu alaman e kreñvlec'h Pentevr e 1944